བོད་རང་གི་སྐད་ཡིག་འདི་སྤྱི་བམ་ཙམ་གྱི་ཆ་ནས་བཤད་ན་ཉམས་རྒུད་ངེས་ཅན་ཞིག་བྱུང་ཡོད་པར་ངེས་ལ།འོན་ཏེ་ཉེ་བའི་དུས་རབས་ལས་ད་ལྟའི་དུས་རབས་དང་དེ་བས་ཤིན་ཏུ་ཉེ་བའི་ལོ་རབས་ལས་ཀྱང་དེ་རིང་ཁ་སང་གི་སྐབས་འདིར་བོད་རང་གི་སྐད་ཡིག་གི་ཁྱབ་ཚད་རབ་ཏུ་དར་བའི་སྒང་ཡིན་པར་སྙམ་ཞིང་།རྒྱུ་མཚན་ནི།རྒྱ་ཆེའི་སྲིད་གཞུང་གི་སྒྲིག་འཛུགས་དང་ད་ལྟའི་སྤྱི་ཚོགས་དམངས་ཁུལ་གྱི་མི་སེར་ཁག་དང་།དགོན་སྡེ་སོ་སོའི་དགེ་འདུན་པའི་སྡེ་ཁག་དག་གིས་ཀྱང་བོད་རང་གི་རིག་གཞུང་སོ་སོར་བརྩི་འཇོག་དང་བརྩོན་སེམས་ཇེ་ཆེར་འགྲོ་གི་ཡོད་པ་དང་།དེ་ཙམ་དུ་མ་ཡིན་པར་བེད་སྤྱོད་ཀྱི་འདུ་ཤེས་དང་།བཀོལ་སྤྱོད་ཀྱི་ཁྱབ་ཚད་ཀྱང་ལྡབ་འགྱུར་གྱིས་གོང་འཕེལ་དུ་འགྲོ་གི་ཡོད་པ་རེད།དེ་དང་འབྲེལ་ཏེ་བོད་རང་གི་རིག་གཞུང་མཐའ་དག་རང་མི་རིགས་ཀྱི་སྐད་ཡིག་འདིར་ལྟོས་ནས་གསོན་དུ་ཡོད་ཅིང་།ལྷག་པར་དེ་སྒྲུབ་པར་བྱེད་པའི་བོད་མི་རིགས་ཧྲིལ་བོ་འདིའང་བོད་རང་གི་སྐད་ཡིག་གཉིས་ཀྱིས་གསོན་པར་བྱས་དེ་ཡོད་པར་རྩོད་མེད་རེད་མོད།དེའི་དབང་གིས་དེར་སྦྱང་བརྩོན་གྱི་བྱ་བ་ཡང་དག་ཅིག་གཉེར་འགོ་ཚུགས་ནས་བཟུང་བོད་རང་གི་སྐད་ཡིག་གི་ཁྱབ་ཚད་ཀྱང་རང་ཤུགས་ཀྱི་འཕེལ་གྱི་ཡོད་པ་དེའོ།།